สังคมข่าวหุ้นเกียรติก้อง ว่องไวยากร
หนังสือพิมพ์รายวัน “ข่าวหุ้นธุรกิจ” กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันศุกร์ที่ 15-อาทิตย์ที่ 17 พฤษภาคม พ.ศ. 2558
15 พ.ค. 2558

หนังสือพิมพ์รายวัน “ข่าวหุ้นธุรกิจ” กระบอกเสียงอิสระแห่งตลาดทุน ที่ได้รับความนิยมสูงสุดของประเทศ  ฉบับประจำวันศุกร์ที่ 15-อาทิตย์ที่ 17  พฤษภาคม พ.ศ. 2558
*******ต่างชาติยังไม่ถอย*********ตลาดหุ้นบ้านเรายามนี้ ล้อเลียนแบบภาวะเศรษฐกิจที่เข้าสู่ภาวะเงินฝืด เงินต่างชาติไหลกลับ 2 เดือนที่ผ่านมา  และยังเป็นผู้ซื้อสุทธิอีกด้วย   ขณะที่ P/E ตลาดหุ้นไทยเดือนเม.ย. 58 อยู่ที่ 15.20 เท่า  อย่างไรก็ตามตอนนี้ต่างชาติถือหุ้นไทยตอนนี้ เหลือแค่ 31.39% ต่ำสุดในรอบ 11 ปี ดังนั้นแนวโน้มจึงมีโอกาสสูงที่จะกลับมา ยังไงก็อย่าเพิ่งหมดหวัง ดูเป็นรายตัวยังพอมีให้เลือกช้อปทุกกลุ่ม ทั้งพลังงาน แบงก์ และสื่อสาร รวมทั้งกลุ่มรับเหมา เล็งที่ P/BV ต่ำๆ พื้นฐานดีๆ 
*****ล่าสุดอลัน กรีนสแปน อดีตประธานเฟดออกมาเตือนชาวหุ้นทั่วโลก ว่าจะพบกับภาวะผันผวนอีกรอบ เมื่อเฟดเริ่มปรับขึ้นอัตราดอกเบี้ยเป็นครั้งแรกในรอบเกือบทศวรรษ คงต้องภาวนาว่าอย่าให้เงินไหลออกไปมากกว่านี้อีกเลย แม้ตลาดส่งออกจะชอบ แต่ตลาดหุ้นคงไม่ชอบแน่นอน
******กลุ่มพลังงาน ก็หนีไม่พ้นกลุ่มปตท.  TOP  PTTGC รวมทั้งบางจาก และเอสโซ่ โอกาสฟื้นตัวมีค่อนข้างสูง ตามภาวะเศรษฐกิจโลก อย่างสหรัฐอเมริกา ยุโรป  และจีนที่เริ่มดีขึ้น ขณะที่กลุ่มส่งออกดูไปที่กลุ่มอิเล็กทรอนิกส์ อย่างKCE
************GENCO หุ้นขยะทองคำ เนื้อหอม โดนรุมสอง ทั้งหุ้น SUPER และ TFD เข้าเทกโอเวอร์   อย่างเป็นทางการ ทำให้วานนี้หุ้น GENCO ต้องถูกแขวน  ทั้งสองบริษัทที่เข้าซื้อก็หวังจะปั้นดินให้เป็นดาว หรือปั้นขยะเป็นพลังงาน งานนี้ต้องติดตาม
*********BCP เปิดแผนธุรกิจใหม่หลังจากหลุดจากอ้อมอกของปตท.มาไม่นาน แต่กำไรไตรมาสแรกลดเหลือแค่กว่า 1 พันล้าน ลดลง 33% ทำให้ต้องเร่งปรับแผนใหม่ ภายใต้กลุ่มผู้ถือหุ้นใหญ่รายใหม่ อย่างกองทุนวายุภักษ์ และประกันสังคม ที่จ้องรอเอาปันผลงามๆ ตาเป็นมัน
*******เล่นเก็งกำไรไตรมาสแรกTPIPL ที่นักวิเคราะห์มองกันว่าจะโตทั้ง  yoy และ qoq จากแรงหนุนของกำไรอัตราแลกเปลี่ยน แม้จะมีข่าวเชิงลบ หลัง MSCI ประกาศถอดออกจากดัชนี MSCI Global Small Cap ก็ตาม
********CYBER จ่อได้งานใหม่ธุรกิจผลิตไฟฟ้าในประเทศพม่า แม้ว่าจะมีผลประกอบการขาดทุนในไตรมาสแรก แต่ถ้ามองกันยาวๆ ก็ยังเห็นแสงสว่างที่ปลายอุโมงค์อยู่รำไร ครึ่งปีแรกอาจไม่ค่อยสวย แต่ต้องมาดูของจริงครึ่งปีหลังกัน
*****AJD หลังจากเสี่ยใหญ่ถอนสมอออกไปแล้ว ราคาก็ดิ่งเหว แต่เสี่ยอมร พระเอกตัวจริง ก็ยังไม่ท้อ เดินหน้าลุยต่อ จัดโปรหนักขายเครื่องใช้ไฟฟ้า และ Set Top Box  แผนจะผลิตละครป้อนให้กับสถานีโทรทัศน์ช่อง 7 ปีนี้ก็น่าจะเห็นรายได้โต 50% ส่วนปีหน้าเข็นบริษัทลูกเข้าตลาดฯ แบบนี้ยังไม่รีบเก็บหุ้นอีกหรือ ถูกแสนถูก
*********ML จะขายก็รีบขาย กลัวจะไปเลียนแบบแมงป่อง ที่ออกอาการลดกระหน่ำ ตั้งราคาขาย 2 บาทอยู่ดีๆ ไปเปลี่ยนเป็นลอยตัวตามภาวะตลาดฯ น่าหวาดเสียวจริงๆ ******PLANB ควงแขน MTLS หุ้นน้องใหม่ไฟแรงรอบนี้ ได้เข้าคำนวณดัชนี MSCI Global Small Cap Indexes เรียบร้อยแล้ว แม้เพิ่งจะเข้ามาไม่นาน แต่เข้าตากรรมการเต็มๆ
************KTC สุดหรูไตรมาสแรก กำไรโตมากกว่า 62% สวนทางเศรษฐกิจที่ชะลอตัว แถมยังกดเอ็นพีแอลลงได้อีก ทั้งบัตรเครดิตและสินเชื่อบุคคล แบบนี้ต้องขอยกนิ้วให้เสี่ยระเฑียร ที่ฟูมฟักหุ้นตัวนี้มาจนทะลุ 100 บาทเข้าไปแล้ว
********เห็นไทยรีและบริษัทย่อย หรือ THRE กำไรมโหฬาร บอกก่อนว่าไม่ใช่จากผลการดำเนินงาน แต่มาจากการขายหุ้นลูก ไทยรีประกันชีวิต ฟาดเงินไปกว่าพันล้าน ดันกำไรไตรมาส 1/58 พุ่งกระฉูด 2.26 พันล้านบาท โตกว่าปีก่อนที่มีกำไรสุทธิ 194.76 ล้านบาท
********หุ้นสายการบิน ที่น่าติดตาม AAV  ที่ผู้บริหารออกมาคาดว่าในปีนี้ บริษัทจะทำกำไรสุทธิสูงสุดตั้งแต่ก่อตั้งบริษัทมา 11 ปี โดยที่ผ่านมาเคยมีกำไรสูงสุดในปี 56 ที่ 1,042.76 ล้านบาท แบบนี้ยังไม่น่าสอยมาเข้าพอร์ตอีกหรือ******TRC ประกาศผลงานไตรมาส 1/58 โชว์กำไรสุทธิเติบโตถึง 122% เผยงานในมืออีก 13 โครงการ มูลค่ากว่า 6 พันล้านบาท 
*****ศรีสวัสดิ์พาวเวอร์ 1979 อู้ฟู่จริงๆ โชว์กำไรไตรมาสแรกโตกว่า  50%  พอร์ตสินเชื่อเพิ่มขึ้น 44%  เริ่มปล่อยกู้โครงการนาโนไฟแนนซ์สัปดาห์หน้า ส่วนแผนซื้อธุรกิจเพิ่มคงต้องรอลุ้นกันต่อไป ขยายสาขาก็แล้ว ยังมีคนมากู้ล้นสาขา จะเปิดเองก็กลัวจะไม่ทัน ซื้อกิจการเลยดีกว่ารับเงินสบายๆ ********* ล่าสุดตลาดหลักทรัพย์แห่งประเทศไทย แจ้งว่าบริษัทจดทะเบียนในตลาดฯกว่า  306 บจ. คิดเป็น 77% รายงานงบ Q1/58 แล้ว มีกำไรสุทธิ 1.99 แสนล้าน คาดภาพรวมทั้งตลาดฯ กำไรเกิน 2 แสนล้านบาทสวนทางเศรษฐกิจไทยที่ยังคงติดหล่ม*********